Avaldusi sai viia veel reedel, aga vestlused algasid juba esmaspäeva hommikul kell 10. Intervjueeritavaid oli 40. Loomulikult ei olnud 12-liikmeline komisjon  jõudnud esitatud dokumetidega tutvuda. Samas, õigel ajal ju koju kotile tahaks ju ikka saada, nii et igale inimesele pühendati 2-3 minutit vestluse aega. Minu 3 minutist umbes pool pidin ma vastama küsimustele oma kaas(!)juhendaja finantsallikate kohta. Samuti selle kohta, milline roll emmal kummal mu juhendajal minu töös on. Kui hakkasin juba vaikselt ukse poole nihkuma, sest 2,5 minutit oli juba läbi, siis hõikas keegi: "Oot, aga sa pole ju veel rääkinud, mis su töö teema üldse on!" Noh, hea seegi. Oma  järgneva nelja aasta plaani selgitamiseks oli mul jäänud täpselt 15 sekundit. Selle põhjal järeldati, et teema on kuidagi liiga laiahaardeline.